**Súhlas dotknutej osoby so spracovaním**

**a použitím osobných údajov**

v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a Nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov

Prevádzkovateľ:

Názov: Slovenská technická univerzita v Bratislave

Sídlo: Vazovova 5, 812 43 Bratislava

Štatutárny orgán: Dr. h. c. prof. h. c. prof. Dr. Ing. Oliver Moravčík – rektor

IČO: 00397687

DIČ: 2020845255

IČ DPH: SK2020845255

Právna forma: verejnoprávna inštitúcia zriadená podľa zákona č.131/2002 Z. z. o vysokých školách a o zmene a doplnení niektorých zákonov v znení neskorších predpisov ako verejná vysoká škola

(ďalej len „prevádzkovateľ“ alebo „STU“)

Dotknutá osoba (poskytovateľ osobných údajov):Titul, meno, priezvisko:

Adresa trvalého pobytu:

Telefónne číslo:

E-mailová adresa:

(ďalej len „dotknutá osoba“)

**týmto udeľujem súhlas prevádzkovateľovi**

podľa § 13 ods. 1 písm. a) zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „Zákon“) a čl. 6 ods. 1 písm. a) Nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „Nariadenie“):

* so spracúvaním mojich osobných údajov v rozsahu meno, priezvisko, titul, adresa trvalého pobytu, pracovné zaradenie, pracovisko, telefónne číslo, e-mailová adresa, vlastnoručný podpis, údaje o najvyššom dosiahnutom vzdelaní, údaje uvedené v profesijnom štruktúrovanom životopise kandidáta na rektora STU,
* so zverejnením mojich osobných údajov na webovom sídle prevádzkovateľa v rámci kandidátnej listiny kandidátov na rektora v rozsahu meno, priezvisko a titul,
* so zverejnením môjho profesijného štruktúrovaného životopisu na webovom sídle prevádzkovateľa,
* so zverejnením mojich osobných údajov v rámci verejného vypočutia kandidátov rektora STU.

Účely spracovania osobných údajov:

* zaradenie na kandidátnu listinu kandidátov na rektora,
* kontaktovanie dotknutej osoby v súvislosti s procesom voľby kandidáta na rektora STU,
* zverejnenie kandidátnej listiny kandidátov na rektora STU na webovom sídle STU,
* verejné vypočutie kandidátov na rektora STU na zasadnutí volebného zhromaždenia,
* voľba na kandidáta na rektora STU volebným zhromaždením,
* predloženie kandidáta na rektora ministrovi školstva, výskumu, vývoja a mládeže Slovenskej republiky,
* menovanie rektora STU prezidentom Slovenskej republiky.

Prevádzkovateľ spracúva osobné údaje po dobu nevyhnutnú na splnenie účelu, v ktorom boli osobné údaje získané.

Dotknutá osoba si je vedomá, že vyššie udelený súhlas je vážny a slobodne daný a týmto potvrdzuje že, osobné údaje sú pravdivé, správne a aktuálne.

Súhlas je možné kedykoľvek odvolať zaslaním písomnej žiadosti na adresu Slovenská technická univerzita v Bratislave, Vazovova 5, 812 43 Bratislava. Odvolanie súhlasu nemá vplyv na zákonnosť spracúvania osobných údajov založeného na súhlase pred jeho odvolaním. Ako dotknutá osoba svojím podpisom prehlasujem, že som bola oboznámená so svojimi právami v zmysle § 19 a § 20 Zákona a čl. 13 a 14 Nariadenia o právach a informáciách týkajúcich sa ochrany mojich osobných údajov.

V ..........................................., dňa ..................................

..........................................

podpis dotknutej osoby

**Informácia o spracúvaní osobných údajov**

Informácia o spracúvaní osobných údajov dotknutých osôb podľa § 19 a § 20 zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „Zákon“) a čl. 13 a 14 Nariadenia Európskeho parlamentu a rady (EU) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „Nariadenie“).

Cieľom tejto informácie je poskytnúť Vám informácie o tom, aké osobné údaje spracúvame, ako s nimi zaobchádzame, na aké účely ich používame, komu ich môžeme poskytnúť, kde môžete získať informácie o Vašich osobných údajoch a uplatniť Vaše práva pri spracúvaní osobných údajov.

**Totožnosť a kontaktné údaje prevádzkovateľa**

Názov: Slovenská technická univerzita v Bratislave

Sídlo: Vazovova 5, 812 43 Bratislava

Štatutárny orgán: Dr. h. c. prof. h. c. prof. Dr. Ing. Oliver Moravčík – rektor

IČO: 00397687

DIČ: 2020845255

IČ DPH: SK2020845255

Právna forma: verejnoprávna inštitúcia zriadená podľa zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov ako verejná vysoká škola

Zodpovedná osoba: doc. Ing. Ladislav Hudec, CSc.

Kontaktné údaje: dpo@stuba.sk

(ďalej len „prevádzkovateľ“ alebo „STU“)

**Dotknuté osoby**

Kandidáti na rektora

**Rozsah spracúvaných osobných údajov**

* meno, priezvisko, titul, adresa trvalého pobytu, pracovné zaradenie, pracovisko, telefónne číslo, e-mailová adresa, vlastnoručný podpis, údaje o najvyššom dosiahnutom vzdelaní, údaje uvedené v profesijnom štruktúrovanom životopise,
* zverejnenie osobných údajov v rozsahu meno, priezvisko a titul v rámci kandidátnej listiny kandidátov na rektora na webovom sídle STU,
* zverejnenie profesijného štruktúrovaného životopisu na webovom sídle STU,
* osobné údaje zverejnené v rámci verejného vypočutia kandidátov rektora STU.

**Účel spracúvania osobných údajov**

* zaradenie na kandidátnu listinu kandidátov na rektora,
* kontaktovanie dotknutej osoby v súvislosti s procesom voľby kandidáta na rektora STU,
* zverejnenie kandidátnej listiny kandidátov na rektora STU na webovom sídle STU,
* verejné vypočutie kandidátov na rektora STU na zasadnutí volebného zhromaždenia,
* voľba na kandidáta na rektora STU volebným zhromaždením,
* predloženie kandidáta na rektora ministrovi školstva, výskumu, vývoja a mládeže Slovenskej republiky,
* menovanie rektora STU prezidentom Slovenskej republiky.

**Právny základ spracúvania osobných údajov**

* § 10 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov,
* § 13 ods. 1 písm. a) Zákona a čl. 6 ods. 1 písm. a) Nariadenia.

**Získanie osobných údajov**

Súhlas dotknutých osôb

**Doba uchovávania osobných údajov**

Doba nevyhnutná na splnenie účelu.

**Kategórie príjemcov**

Podľa účelu spracúvania, Ministerstvo školstva, výskumu, vývoja a mládeže Slovenskej republiky, Kancelária prezidenta Slovenskej republiky

**Oprávnené záujmy prevádzkovateľa, alebo tretej strany**

Spracúvanie osobných údajov za účelom oprávnených záujmov prevádzkovateľa alebo tretej strany sa nevykonáva.

**Prenos osobných údajov do tretích krajín**

Prenos do tretích krajín alebo medzinárodných organizácií sa nevykonáva.

**Aké sú Vaše práva**

Na základe toho, že spracúvame Vaše osobné údaje, Vám vyplývajú viaceré práva. V prípade, ak si uplatníte akékoľvek z nižšie uvedených práv, budeme Vás o vybavení Vašej žiadosti informovať do 30 dní odo dňa jej doručenia k nám. V odôvodnených prípadoch môžeme uvedenú lehotu predĺžiť na 60 dní, o čom Vás budeme informovať.

**Právo na prístup k údajom**

Právo na prístup k osobným údajom zahŕňa oprávnenie dotknutej osoby požiadať prevádzkovateľa o vydanie potvrdenia o tom, že spracúva osobné údaje, ktoré sa jej týkajú, pričom dotknutá osoba má súčasne právo získať prístup k týmto osobným údajom a informácie o tom, aké údaje o dotknutej osobe prevádzkovateľ spracúva, za akým účelom, komu boli osobné údaje poskytnuté, či boli prenesené do tretej krajiny a ako dlho ich bude uchovávať.

**Právo na aktualizáciu a opravu**

Právo na aktualizáciu a opravu osobných údajov zahŕňa právo dotknutej osoby na opravu svojich osobných údajov, ak sú nepresné alebo neúplné. Prevádzkovateľ je povinný žiadosti o opravu osobných údajov vyhovieť bez zbytočného odkladu.

**Právo na vymazanie (zabudnutie)**

Právo na vymazanie (zabudnutie) zahŕňa oprávnenie dotknutej osoby podať žiadosť o výmaz aj v prípade, ak sú jeho údaje nezákonne a protiprávne spracúvané. Dotknutá osoba berie na vedomie, že právo na výmaz nie je absolútnym právom. Ak existuje povinnosť, ktorá výmazu bráni, prevádzkovateľ nie je povinný žiadosti dotknutej osoby vyhovieť. Žiadosť o výmaz prevádzkovateľ nevyhovie, pokiaľ je spracúvanie potrebné:

a) na uplatnenie práva na slobodu prejavu a na informácie,

b) na splnenie zákonnej povinnosti,

c) na splnenie úlohy realizovanej vo verejnom záujme,

d) z dôvodov verejného záujmu v oblasti verejného zdravia,

e) na účely archivácie, na účely vedeckého alebo historického výskumu či na štatistické účely,

f) na preukazovanie, uplatňovanie alebo obhajovanie právnych nárokov.

**Právo na obmedzenie spracúvania**

Právo na obmedzenie spracúvania osobných údajov zahŕňa právo dotknutej osoby na to, aby prevádzkovateľ obmedzil spracúvanie jej osobných údajov, pokiaľ ide o jeden z týchto prípadov:

a) dotknutá osoba napadne správnosť osobných údajov, a to počas obdobia umožňujúceho prevádzkovateľovi overiť správnosť osobných údajov,

b) spracúvanie je protizákonné a dotknutá osoba namieta proti vymazaniu osobných údajov a žiada namiesto toho obmedzenie ich použitia,

c) prevádzkovateľ už nepotrebuje osobné údaje na účely spracúvania, ale potrebuje ich dotknutá osoba na preukázanie, uplatňovanie alebo obhajovanie právnych nárokov,

d) dotknutá osoba namietala voči spracúvaniu podľa § 27 ods. 1 zákona, a to až do overenia, či oprávnené dôvody na strane prevádzkovateľa prevažujú nad oprávnenými dôvodmi dotknutej osoby.

**Právo na prenosnosť osobných údajov**

Dotknutá osoba má právo získať svoje osobné údaje, ktoré poskytol prevádzkovateľovi, a má právo preniesť tieto údaje ďalšiemu prevádzkovateľovi. Prevádzkovateľ je na základe žiadosti povinný umožniť prenos údajov v štruktúrovanom, bežne používanom a strojovo čitateľnom formáte (napr. XML).

**Právo namietať**

Dotknutá osoba má právo kedykoľvek namietať spracúvanie svojich osobných údajov z dôvodu jej konkrétnej situácie v prípade, že spracúvanie jej osobných údajov je vykonávané podľa § 13 ods. 1 písm. e):

*spracúvanie osobných údajov je nevyhnutné na splnenie úlohy realizovanej vo verejnom záujme alebo pri výkone verejnej moci zverenej prevádzkovateľovi, alebo*

alebo písm. f):

*spracúvanie osobných údajov je nevyhnutné na účel oprávnených záujmov prevádzkovateľa alebo tretej strany okrem prípadov, keď nad týmito záujmami prevažujú záujmy alebo práva dotknutej osoby vyžadujúce si ochranu osobných údajov, najmä ak je dotknutou osobou dieťa; tento právny základ sa nevzťahuje na spracúvanie osobných údajov orgánmi verejnej moci pri plnení ich úloh.*

vrátane profilovania založeného na týchto ustanoveniach. Prevádzkovateľ nesmie ďalej spracúvať osobné údaje, ak nepreukáže nevyhnutné oprávnené záujmy na spracúvanie osobných údajov, ktoré prevažujú nad právami alebo záujmami dotknutej osoby, alebo dôvody na uplatnenie právneho nároku.

Dotknutá osoba má právo namietať spracúvanie osobných údajov, ktoré sa jej týkajú, na účel priameho marketingu vrátane profilovania v rozsahu, v akom súvisí s priamym marketingom. Ak dotknutá osoba namieta spracúvanie osobných údajov na účel priameho marketingu, prevádzkovateľ ďalej osobné údaje na účel priameho marketingu nesmie spracúvať.

**Právo podať sťažnosť na dozorný orgán**

Dotknutá osoba je oprávnená podať návrh na začatie konania o ochrane osobných údajov podľa § 100 zákona, ktorého účelom je zistiť, či došlo k porušeniu práv fyzických osôb pri spracúvaní ich osobných údajov alebo došlo k porušeniu zákona alebo osobitného predpisu v oblasti ochrany osobných údajov, a v prípade zistenia nedostatkov, ak je to dôvodné a účelné, uložiť opatrenia na nápravu, prípadne pokutu za porušenie zákona alebo osobitného predpisu pre oblasť ochrany osobných údajov. Konanie sa začína na návrh dotknutej osoby alebo osoby, ktorá tvrdí, že je priamo dotknutá na svojich právach ustanovených zákonom. Návrh je potrebné zaslať na adresu Úradu na ochranu osobných údajov Slovenskej republiky, so sídlom Hraničná 12, 820 07 Bratislava 27 (ďalej len „úrad“). Úrad na svojom webovom sídle:

<https://dataprotection.gov.sk/uoou/sk/content/tlaciva-vzory> uverejňuje vzor návrhu na začatie konania.

**Právo odvolať súhlas**

Dotknutá osoba má právo odvolať udelený súhlas kontaktovaním prevádzkovateľa, a to doručením písomného oznámenia buď osobne na podateľni prevádzkovateľa, alebo poštou na adresu Akademický senát, Slovenská technická univerzita v Bratislave, Vazovova 5, 812 43 Bratislava.

**Automatizované individuálne rozhodovanie**

Osobné údaje nie sú predmetom automatizovaného individuálneho rozhodovania vrátane profilovania v zmysle § 28 Zákona.

**Povinnosť poskytnutia osobných údajov**

Poskytnutie osobných údajov na účely voľby kandidáta na rektora je povinné. V prípade neposkytnutia osobných údajov sa nebude môcť dotknutá osoba zúčastniť voľby kandidáta na rektora. Poskytnutie osobných údajov na účely zaradenia do databázy uchádzačov je dobrovoľné.